كنت عايزة اخد رأي حضرتك ف حاجة دلوقتي انا بعلق كل حاجة بربنا كل تعاملاتي وعملي لله وكل حياتي لله ده ف أفكاري ؛ المشكلة ان ايماني بيضعف كتير وبيجيلي وساوس وشكوك كتير ممكن بين الثانية وأختها فتصرفاتي غير مستقرة الأساسيات يعني هل كده تفكيري صح وده طبيعي ولا اعمل ايه شكرا لحضرتك والمقال الاخير حلو جدا
عارفة لما حد يبقى كريم اوي، بتقوليله انت مش كريم، أنت الكرم نفسه. أهو ربنا قال للعضو ده، أنت مش متقلب، أنت القلب نفسه. فهمتي ليه اسمه قلب؟! عشان هو دائم التقلب، يكون طائفاً حول العرش وفي لحظة تجديه في أسفل الأرض، والإيمان يزيد وينقص، وعشان كدة النبي ﷺ كان يقول: (اللهم يا مقلب القلوب ثبت قلبي على طاعتك، ويا مصرف القلوب والأبصار اصرف قلبي وبصري إلى طاعتك.)